**HATÁROZAT**

**a politikai foglyok szabadon bocsátásáért**

Az Erdélyi Magyar Nemzeti Tanács és a Székely Nemzeti Tanács 2018. október 27-i együttes küldöttgyűlése határozottan tiltakozik Beke István és Szőcs Zoltán bebörtönzése ellen, és az alábbiakat állapítja meg:

* börtönbe zárásukkal a román államhatalom példát akar statuálni az erdélyi önrendelkezésimozgalmak ellen, és emiatt koncepciós pert folytatott le ellenükben;
* büntető ügyük során sérültek a tisztességes eljáráshoz és védekezéshez való jogaik;
* a jogsértő elemekkel tűzdelt eljárásban a bűnösségüket igazoló bizonyítékok híján kiszabott súlyos ítélet alapjaiban kérdőjelezi meg Románia jogállami voltát;
* a Szervezett Bűnözés és Terrorizmus Elleni Igazgatóság (DIICOT) vádiratában megfogalmazott valótlan állítások által terrorizmussal vádolják az erdélyi autonómia-mozgalmat, az önrendelkezésre vágyó magyar közösséget.

Az Erdélyi Magyar Nemzeti Tanács és a Székely Nemzeti Tanács 2018. október 27-i együttes küldöttgyűlése Beke István és Szőcs Zoltán ügyében az alábbiakról határoz:

* felkéri az Országos Igazságszolgáltatási Tanácsot (CSM), intézkedjen az ügyben, hogy azítélet indoklását mielőbb közölje a bírói tanács,
* felkéri az államelnököt, hogy kegyelmi rendelettel tegye lehetővé a két ártatlanul szenvedőember börtönből való mielőbbi kiszabadulását;
* felkéri a hazai és nemzetközi jogvédő szervezeteket, hogy minden lehetséges eszközzel segítsék a két elitélt mielőbbi szabadlábra helyezését,
* ismételten felkéri a magyar diplomácia, az erdélyi magyar politikai pártok és szervezetek, azegyházak és a civil társadalom közbenjárását a két elítélt mielőbbi kiszabadításának és felmentésének érdekében.

Marosvásárhely, 2018. október 27.